Мақсаты: Балаларды аналардың өлшеусіз еңбегін бағалай білуге үйрету. Анасын сүю арқылы еліне, жеріне деген сүйіспеншілігін арттыру. Дүниедегі жақсылық атаулының барлығын күннің нұрынан, ананың мейірімінен тарайтынын ұғындыру. Әдептілікке, сыпайылыққа, сұлулыққа, кішіпейілділікке, өнерге ұмтылған қыз балаларды тәрбиелеу.

Жүргізуші:
Бүгін біздің бөбекжайда дүбірлі той
Ден қойып тыңдаңыздар, көңілді қой.
Жырдан шашу шашылсын, күй күмбірлеп,
Қош келдіңіздер, халайық сергісін бой.
Балаларға ең жақыны сіз ғой ана,
Сіздің ыстық құшағыңыз бізге пана
Сіздерге теңестірер ешнәрсе жоқ
Теңесе алар бірақ нәрсе, Отан ғана
Құрметті бөбекжаймыздың әжелері мен аналары, қыз - қызғалдақтар! Қар астынан қалқиып, бәйшешек бой көтергенде, көктемнің алғашқы хабаршысы болып аналар мерекесі келді.
Бәйшешек соншалықты нәзіктігіне қарамастан қалың қар астынан бүршік атады. Біздің асыл аналарымыз да бәйшешектей барлық қиыншылыққа төзімді.
Аналар көктемгі гүлдей жарқырап, гүл мерекелеріңіз, күн мерекелеріңіз құтты болсын!
Бүгінгі «Аққайың» ересектер трбының «Ана өмір шуағы» атты сайысымызды бастауға рұқсат етіңіздер.

Ал құрметті халайық
Мерекені бастайық
Аруларды әуенмен
Қошеметпен қарсы алайық
1.Аяна

2.Дильназ

3.Айлина

Жүргізуші:
Кімдер жүйрік өнерпазды білейікші
«Кішкентай ару» деп жүрейікші
Әділқазы алқасынан әділдікті
Ал аруларға сәттілікті тілейікші,‒дей келе әділ қазылар алқасымен танысайық.
1. Балабақша меңгерушісі: Нурмира Абуқызы
2. Балабақша әдіскері: Жанна Бақытқызы

Құрметті көрермендер сайысымыздың шартымен таныстырып өтейік.
1.«Мен қазақтың қызымын» (таныстыру)
2.«Өнерлі өрге жүзер» (өнер сайысы: ән, би, күй, өлең оқу)
3. «Қыздарға әсемдік жарасады» (Сән үлгісін көрсету.)
4. «Анама көмекшімін». (ас мәзірін дайындау)

1.Таныстыру
Өнер қуып арулар өтер дейміз
Бір басына өнері жетер дейміз.
Балабақша аруларымен кездесіп
Таныстырып өздерін өтсе дейміз.
(Арулар өздерін таныстырады)
Жүргізуші: Аруларымыз сайсымыздың келесі кезеңіне дайындалғанша тобымыздың ұлдарының **«Стирка» биін** тамашалауға шақырамыз.

2. «Өнерлі өрге жүзер»
Ал кімнің өнері бар қаншалықты
Би билеп, ал біреулер ән салыпты.
Бүгінгі сайыста бәйге алуға
Арулар аянбай‒ақ жан салыпты‒дей келе аруларды өз өнерін көрсетуге шақырамыз.

Жүргізуші:‒Ана‒біздің күніміз
Ананың біз гүліміз
Балаларды қуантып,
Ұзақ өмір сүріңіз‒ деп, «Ана» туралы тақпақтар айтайық.

Сартай

Ақ мамады әрқашан

Сағынамын, сыйлаймын.

Мейрам сайын мен оған

Түрлі сыйлық сыйлаймын

Жалғас

Әр сөзімді жаттаған

Жүрегімде сақтаған

Анашым деп мақтанам

Айналайын ақ мамам.

Сайд

Мен гүлдерді жұлмаймын

Торғайларды қумаймын

Айтқан сөзін тыңдаймын

Анашымды сыйлаймын.

Алихан

Әже деген көп шығар

Әжемдей менің жоқ шығар

Мейірімді бұл кісі

Қандай ғажап күлкісі

Ильяс

Тірегі болып жанында

Бірге еріп жүремін.

Жанашырым жанымда

Тек әжем деп білемін.

Нұрислам

Қадірлі аналар көңілі

Көктемдей жайнап гүл ашсын

Бақытқа толы өмірі,

Шаттыққа шатық ұлассын.

**Хор: «Мамочка»**

3. «Қыздарға әсемдік жарасады

Қыз емес қыздың аты қызыл алтын,
Көрінер толған айдай жүзі жарқын.
Үлкеннің алдын орап сөз сөйлемес,
Халқының сақтай білген ізгі сәнін,‒дей келе аруларымыз сән үлгілерін көрсетеді.

Жүргізуші: Қыздарымыз келесі бөлімге дайын болғанша әнге кезек берейік

**Ән: «Аяулы анам» Орындайтын Абдугалиев Алихан**

Әділ

Біз доспыз гүлдермен

Текке оны жұлмаймыз

Той күні бір-бірден

Аналарға сыйлаймыз.

Әмір

Сеннен өскен балалар

Батырлар мен даналар

Құттықтаймыз мейрамменен

Құрметті аналар

Аман

Ана біздің күніміз

Ана біздің гүліміз

Бізді ана қуантып

Ұзақ өмір сүріңіз.

Ербатыр

Аналарды сүйеміз

Сөзін ойға түйеміз

Әженіде ардақтап

Әдеппен бас иеміз.

Мерхат

Анамыздың мейірлі

Жүзіне бір қараймыз.

Анамыздың пейілін

Жомарт жанға балаймыз.

Қ.Ерасыл

Ақ сүт берген балаға

Күш жігерін жұмсаған.

Бұл өмірде Жан ана

Тең келді кім саған.

Нурмухаммад

Жанымызды жайнатқан

Сіздер ғой ол аналар

Зор денсаулық мол бақыт

Тілейміз біз балалар.

**Би «Шляпа»**

4. «Анама көмекшімін»

Аруларымыз үйден дайындап келген тағамдарын таныстырып, атын атап, құрамын, жасалу жолын айтып өтеді.

Жүргізуші: Әділқазылырымыз аруларымыздың бағасын шығарып болғанша ортаға барлық қыздарымызды **«Гүлдер»** биіне шақырамын.
Өнерімен өрге жүзіп шарықтадың,
Мақсатыңды талаппен анықтадың.
Сан қырлы таза гауһар секілденіп,
Қуантады өзіңді танытқаның.
Сөз кезегі әділ қазылар алқасына ұсынамыз. Сайысқа қатысқан арулар марапатталады.
1. Өнерлі ару.
2. Инабатты ару
3. Сымбатты ару.

Жүргізуші: Осымен біздің бүгінгі сайысымыз аяқталды. Көңіл қойып тыңдағандарыңзға көп - көп рахмет.